CELEX: 32010R0036
Language: el
Date: 2009-12-03 00:00:00
Title: Κανονισμός (ΕΕ) αριθ. 36/2010 της Επιτροπής της 3ης Δεκεμβρίου 2009 σχετικά με τα κοινοτικά υποδείγματα αδειών μηχανοδηγού, συμπληρωματικών πιστοποιητικών, επικυρωμένων αντιγράφων συμπληρωματικών πιστοποιητικών και εντύπων αίτησης για άδειες μηχανοδηγού, σύμφωνα με την οδηγία 2007/59/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

19.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 13/1
            
         
      ΚΑΝΟΝΙΣΜΌΣ (ΕΕ) αριθ. 36/2010 ΤΗΣ ΕΠΙΤΡΟΠΉΣ
   
   της 3ης Δεκεμβρίου 2009
   σχετικά με τα κοινοτικά υποδείγματα αδειών μηχανοδηγού, συμπληρωματικών πιστοποιητικών, επικυρωμένων αντιγράφων συμπληρωματικών πιστοποιητικών και εντύπων αίτησης για άδειες μηχανοδηγού, σύμφωνα με την οδηγία 2007/59/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2007/59/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, σχετικά με την πιστοποίηση του προσωπικού οδήγησης μηχανών έλξης και συρμών στο σιδηροδρομικό σύστημα της Κοινότητας (1), και ιδίως το άρθρο 4 παράγραφος 4,
   τη σύσταση αριθ. ERA/REC/SAF/04-2008 του Ευρωπαϊκού Οργανισμού Σιδηροδρόμων, της 19ης Δεκεμβρίου 2008, με αντικείμενο εναρμονισμένα μορφότυπα για άδειες μηχανοδηγού, συμπληρωματικά πιστοποιητικά και επικυρωμένα αντίγραφα των συμπληρωματικών πιστοποιητικών για μηχανοδηγούς, σύμφωνα με την οδηγία 2007/59/ΕΚ, καθώς και τη σύσταση αριθ. ERA/REC/SAF/06-2008 του Ευρωπαϊκού Οργανισμού Σιδηροδρόμων, της 19ης Δεκεμβρίου 2008, με αντικείμενο τη χρήση εναρμονισμένου υποδείγματος εντύπου αιτήσεως για άδειες μηχανοδηγού,
   Εκτιμώντας τα ακόλουθα:
   
               (1)
            
            
               Η οδηγία 2007/59/ΕΚ προβλέπει ότι όλοι οι μηχανοδηγοί έχουν τη φυσική κατάσταση και τα προσόντα που απαιτούνται για την οδήγηση αμαξοστοιχιών και διαθέτουν τα ακόλουθα έγγραφα: άδεια που αποδεικνύει ότι ο μηχανοδηγός πληροί κάποιο ελάχιστο όρων που αφορούν ιατρικές απαιτήσεις, βασική εκπαίδευση και γενικές επαγγελματικές δεξιότητες, και ένα ή περισσότερα πιστοποιητικά όπου αναφέρονται οι υποδομές στις οποίες επιτρέπεται να οδηγεί ο κάτοχος καθώς επίσης και το τροχαίο υλικό το οποίο επιτρέπεται να οδηγεί ο κάτοχος.
            
         
               (2)
            
            
               Οι νομοθεσίες των κρατών μελών σχετικά με τους όρους πιστοποίησης μηχανοδηγών διαφέρουν σημαντικά. Συνεπώς πρέπει να υιοθετηθούν εναρμονισμένα υποδείγματα για την πιστοποίηση μηχανοδηγών, ώστε να υποστηρίζεται η εφαρμογή των σχετικών κοινοτικών κανόνων.
            
         
               (3)
            
            
               Ο πρωταρχικός σκοπός της εναρμόνισης αδειών και συμπληρωματικών πιστοποιητικών είναι να καταστεί ευκολότερη η μετακίνηση μηχανοδηγών από ένα κράτος μέλος σε άλλο, καθώς επίσης να διευκολυνθεί η μετακίνηση από κάποια σιδηροδρομική επιχείρηση σε άλλη, και γενικώς οι άδειες και τα πιστοποιητικά να αναγνωρίζονται από όλους τους συμφεροντούχους του σιδηροδρομικού τομέα. Προς τον σκοπό αυτό είναι αναγκαίο οι διατάξεις να ορίζουν κάποιο ελάχιστο απαιτήσεων το οποίο πρέπει να ικανοποιούν οι αιτούντες για την απόκτηση άδειας ή εναρμονισμένου συμπληρωματικού πιστοποιητικού. Για την εξασφάλιση της αναγκαίας ομοιομορφίας και διαφάνειας, τα κράτη μέλη πρέπει να υιοθετήσουν εναρμονισμένο υπόδειγμα για τις άδειες μηχανοδηγού, ενώ οι σιδηροδρομικές επιχειρήσεις και οι διαχειριστές υποδομής πρέπει να εκδίδουν εναρμονισμένα συμπληρωματικά πιστοποιητικά.
            
         
               (4)
            
            
               Για σιδηροδρομικές επιχειρήσεις και διαχειριστές υποδομής που απασχολούν αμέσως ή εμμέσως μηχανοδηγούς και ιδιαίτερα για σιδηροδρομικές επιχειρήσεις που εκτελούν διεθνείς υπηρεσίες, έχει μεγάλη σημασία το μορφότυπο των συμπληρωματικών πιστοποιητικών να είναι ίδιο στα διάφορα κράτη μέλη. Συνεπώς, για να πιστοποιεί τη συμμόρφωση των μηχανοδηγών με κάποιο ελάχιστο όρων, επαγγελματικών προσόντων και γλωσσικών γνώσεων, το μορφότυπο πρέπει να είναι εναρμονισμένο.
            
         
               (5)
            
            
               Σύμφωνα με τις διατάξεις του άρθρου 4 παράγραφος 4 της οδηγίας 2007/59/ΕΚ, από τον Ευρωπαϊκό Οργανισμό Σιδηροδρόμων ζητείται να καταρτίσει σχέδιο κοινοτικού υποδείγματος για την άδεια, το συμπληρωματικό πιστοποιητικό και το επικυρωμένο αντίγραφο συμπληρωματικού πιστοποιητικού, καθώς επίσης να καθορίσει τα φυσικά χαρακτηριστικά τους, λαμβάνοντας υπόψη τα μέτρα κατά της πλαστογραφίας. Στο ίδιο άρθρο ζητείται από τον Οργανισμό να υποβάλει σύσταση κοινοτικών κωδικών για την παράσταση των διάφορων τύπων κατηγοριών οδήγησης Α και Β στο συμπληρωματικό πιστοποιητικό. Το παράρτημα Ι κεφάλαιο 2 στοιχείο ζ) της οδηγίας 2007/59/ΕΚ ορίζει ότι η Επιτροπή λαμβάνει απόφαση σχετικά με τους κώδικες για πρόσθετα στοιχεία ή ιατρικούς περιορισμούς που πρέπει να περιλαμβάνονται στις άδειες μηχανοδηγού.
            
         
               (6)
            
            
               Κάθε άδεια μηχανοδηγού πρέπει να χορηγείται από τα κράτη μέλη με μοναδικό αριθμό. Ο αριθμός αυτός πρέπει να διευκολύνει και την καταχώριση της άδειας στο εθνικό μητρώο αδειών μηχανοδηγού, το οποίο συγκροτείται σύμφωνα με τις διατάξεις του άρθρου 22 παράγραφος 1 στοιχείο α) της οδηγίας 2007/59/ΕΚ.
            
         
               (7)
            
            
               Όλες οι πληροφορίες που περιέχονται στις άδειες μηχανοδηγού, στα συμπληρωματικά πιστοποιητικά και στα μητρώα τους πρέπει να χρησιμοποιούνται από τις αρχές ασφαλείας με σκοπό να διευκολύνεται η αξιολόγηση της διαδικασίας πιστοποίησης του προσωπικού που προβλέπεται στα άρθρα 10 και 11 της οδηγίας 2004/49/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις (2) και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφαλείας (οδηγία για την ασφάλεια των σιδηροδρόμων), και να επισπεύδεται η έκδοση των πιστοποιητικών ασφαλείας που προβλέπονται στα υπόψη άρθρα.
            
         
               (8)
            
            
               Η πιστοποίηση της απασχόλησης μηχανοδηγών σύμφωνα με την οδηγία 2007/59/ΕΚ δεν απαλλάσσει τις σιδηροδρομικές επιχειρήσεις και τους διαχειριστές υποδομής από την υποχρέωσή τους να συγκροτούν σύστημα παρακολούθησης και εσωτερικού ελέγχου για την επάρκεια και τη συμπεριφορά των μηχανοδηγών τους σύμφωνα με τις διατάξεις του άρθρου 9 και του παραρτήματος ΙΙΙ της οδηγίας 2004/49/ΕΚ και πρέπει να αποτελεί μέρος του εν λόγω συστήματος. Το εναρμονισμένο συμπληρωματικό πιστοποιητικό δεν μειώνει την ευθύνη των σιδηροδρομικών επιχειρήσεων και των διαχειριστών υποδομής για την ασφαλή λειτουργία του μέρους του σιδηροδρομικού συστήματος το οποίο τους αφορά, και, ειδικότερα, για την κατάρτιση του προσωπικού τους.
            
         
               (9)
            
            
               Το άρθρο 7 παράγραφος 1 της οδηγίας 2007/59/ΕΚ ορίζει ότι η άδεια ισχύει σε όλο το έδαφος της Κοινότητας ενώ το άρθρο 4 παράγραφος 4 της εν λόγω οδηγίας ζητεί την εκπόνηση κοινοτικού υποδείγματος. Κατά συνέπεια, το έργο των αρμόδιων αρχών των κρατών μελών οι οποίες πρέπει να συγκεντρώνουν πληροφορίες προκειμένου να χορηγήσουν την άδεια θα μπορούσε να διευκολυνθεί με εναρμονισμένο έντυπο αίτησης για άδεια.
            
         
               (10)
            
            
               Το άρθρο 14 παράγραφος 1 της οδηγίας 2007/59/ΕΚ ζητεί να δημοσιεύουν οι αρμόδιες αρχές των κρατών μελών τη διαδικασία που πρέπει να ακολουθείται για την απόκτηση άδειας. Κατά τον καθορισμό αυτών των διαδικασιών, οι αρμόδιες αρχές πρέπει να περιλαμβάνουν διατάξεις για τη χρήση του εναρμονισμένου εντύπου αίτησης.
            
         
               (11)
            
            
               Το εναρμονισμένο έντυπο αίτησης είναι δυνατόν να χρησιμοποιείται ώστε να παρέχονται οι ενδεδειγμένες πληροφορίες σχετικά με τις εθνικές διατάξεις επιβολής όσον αφορά την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (3), αναφορικά με την προστασία προσώπων κατά την επεξεργασία δεδομένων προσωπικού χαρακτήρα. Οι αρμόδιες αρχές μπορούν να χρησιμοποιούν το έντυπο αυτό στις περιπτώσεις που απαιτείται για την απόκτηση άδειας επεξεργασίας δεδομένων που αφορούν αιτούντες άδεια μηχανοδηγού ή κατόχους άδειας μηχανοδηγού.
            
         
               (12)
            
            
               Η υιοθέτηση εναρμονισμένου εντύπου αίτησης έχει πολύ περιορισμένη οικονομική επίπτωση και συνεπάγεται αμελητέο διοικητικό φόρτο, δεδομένης της δυνατότητας επιλογής μεταξύ εκτυπώματος εγγράφου και πληροφορικής διεπαφής με χρήση κοινής εφαρμογής.
            
         
               (13)
            
            
               Σύμφωνα με τις διατάξεις του άρθρου 36 παράγραφος 3 της οδηγίας 2007/59/ΕΚ, η οδηγία δεν ισχύει για την Κύπρο και τη Μάλτα. Συνεπώς ο παρών κανονισμός δεν θα εφαρμόζεται στην Κύπρο και τη Μάλτα ενόσω στο έδαφος των εν λόγω κρατών μελών δεν υπάρχει σιδηροδρομικό σύστημα.
            
         
               (14)
            
            
               Τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της Επιτροπής ασφαλείας και διαλειτουργικότητας η οποία συστάθηκε δυνάμει του άρθρου 21 της οδηγίας 96/48/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κοινοτικό υπόδειγμα αδειών μηχανοδηγού
   Το κοινοτικό υπόδειγμα που περιγράφεται στο παράρτημα Ι του παρόντος κανονισμού χρησιμοποιείται για τις άδειες μηχανοδηγού που αναφέρονται στο άρθρο 4 παράγραφος 1 στοιχείο α) της οδηγίας 2007/59/ΕΚ. Αυτό το μορφότυπο χρησιμοποιείται κάθε φορά που εκδίδεται, ανανεώνεται, επικαιροποιείται, τροποποιείται ή ανακαλείται άδεια μηχανοδηγού.
   Η γλώσσα που χρησιμοποιείται είναι μια ή περισσότερες από τις επίσημες γλώσσες της Ευρωπαϊκής Κοινότητας.
   Άρθρο 2
   Κοινοτικό υπόδειγμα για συμπληρωματικά πιστοποιητικά
   Το κοινοτικό υπόδειγμα που περιγράφεται στο παράρτημα ΙΙ της παρούσας οδηγίας χρησιμοποιείται για τα συμπληρωματικά πιστοποιητικά που αναφέρονται στο άρθρο 4 παράγραφος 1 στοιχείο β) της οδηγίας 2007/59/ΕΚ.
   Αυτό το μορφότυπο χρησιμοποιείται κάθε φορά που εκδίδεται, ανανεώνεται, επικαιροποιείται, τροποποιείται ή ανακαλείται συμπληρωματικό πιστοποιητικό.
   Η γλώσσα που χρησιμοποιείται είναι μια ή περισσότερες από τις επίσημες γλώσσες της Ευρωπαϊκής Κοινότητας.
   Άρθρο 3
   Κοινοτικό υπόδειγμα για επικυρωμένα αντίγραφα συμπληρωματικών πιστοποιητικών
   Το κοινοτικό υπόδειγμα που περιγράφεται στο παράρτημα ΙΙΙ του παρόντος κανονισμού χρησιμοποιείται για επικυρωμένα αντίγραφα των συμπληρωματικών πιστοποιητικών που εκδίδονται σύμφωνα με τις διατάξεις του άρθρου 17 της οδηγίας 2007/59/ΕΚ.
   Άρθρο 4
   Έντυπο αίτησης για άδειες μηχανοδηγού
   1.   Το κοινοτικό υπόδειγμα του εντύπου αίτησης, που περιγράφεται στο παράρτημα IV του παρόντος κανονισμού, μπορεί να χρησιμοποιείται για τα έντυπα αίτησης άδειας μηχανοδηγού που αναφέρονται στο άρθρο 14 της οδηγίας 2007/59/ΕΚ. Το υπόδειγμα αυτό παρέχει τη δυνατότητα να περιλαμβάνονται εθνικές απαιτήσεις που μπορεί να συμπληρώνουν τις πληροφορίες τις αναφερόμενες στο παράρτημα IV του παρόντος κανονισμού.
   2.   Το κοινοτικό υπόδειγμα του εντύπου αίτησης μπορεί να χρησιμοποιείται κατά την υποβολή αίτησης για νέα άδεια, την επικαιροποίηση στοιχείων άδειας, την ανανέωση ή τη χορήγηση αντιγράφου.
   3.   Στο παράρτημα IV εκτίθενται οι κατευθυντήριες γραμμές για τη συμπλήρωση του κοινοτικού υποδείγματος του εντύπου αίτησης.
   4.   Οι αρμόδιες αρχές έχουν δυνατότητα να χρησιμοποιούν την ίδια διάταξη του κοινοτικού υποδείγματος στη διαδικασία που πρέπει να δημοσιευθεί σύμφωνα με τις διατάξεις του άρθρου 14 παράγραφος 1 της οδηγίας 2007/59/ΕΚ και στις διεπαφές βάσεων πληροφορικής.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός για όλα του τα μέρη και ισχύει άμεσα σε κάθε κράτος μέλος, εκτός από την Κύπρο και τη Μάλτα, ενόσω δεν υφίσταται στο έδαφός τους σιδηροδρομικό σύστημα.
      Βρυξέλλες, 3 Δεκεμβρίου 2009.
      
         
            Για την Επιτροπή
         
         José Manuel BARROSO
         
         
            Πρόεδρος
         
      
   
   
      (1)  ΕΕ L 315 της 3.12.2007, σ. 51.
   
      (2)  ΕΕ L 164 της 30.4.2004, σ. 44.
   
      (3)  ΕΕ L 281 της 23.11.1995, σ. 31.
   
      ΠΑΡΑΡΤΗΜΑ I
      ΚΟΙΝΟΤΙΚΌ ΥΠΌΔΕΙΓΜΑ ΆΔΕΙΑΣ ΜΗΧΑΝΟΔΗΓΟΎ
      1.   ΦΥΣΙΚΆ ΧΑΡΑΚΤΗΡΙΣΤΙΚΆ ΤΗΣ ΆΔΕΙΑΣ ΜΗΧΑΝΟΔΗΓΟΎ
      Η άδεια μηχανοδηγού ακολουθεί το μορφότυπο ID-1 του διεθνούς προτύπου ISO/IEC 7810:2003 Ταυτότητες – Φυσικά χαρακτηριστικά.
      Με την επιφύλαξη των κανόνων προστασίας δεδομένων, τα κράτη μέλη έχουν τη δυνατότητα να χρησιμοποιούν ως μέρος της άδειας, μόνο για εθνική χρήση, μέσο αποθήκευσης (μικροπλινθίο), ώστε οι σιδηροδρομικές επιχειρήσεις και οι διαχειριστές υποδομής να μπορούν να αποθηκεύουν πληροφορίες σχετιζόμενες με την επιχείρηση, όπου περιλαμβάνονται τα δεδομένα που πρέπει να περιέχονται στο συμπληρωματικό πιστοποιητικό, υπό τον όρο ότι δεν θίγεται έτσι η εφαρμογή του παρόντος κανονισμού.
      Η ένθεση τέτοιου μικροπλινθίου γίνεται σύμφωνα με το διεθνές πρότυπο ISO 7816-1:1998 Δελτία ταυτότητας – Κάρτα(-ες) ολοκληρωμένου(-ων) κυκλώματος(-ων) με επαφές –Κεφάλαιο 1: Φυσικά χαρακτηριστικά.
      Μέχρι τον καθορισμό εναρμονισμένων απαιτήσεων για τη χρήση ευφυούς κάρτας, οι σιδηροδρομικές επιχειρήσεις και οι διαχειριστές υποδομής δεν εξαιρούνται από την υιοθέτηση του κοινοτικού υποδείγματος του συμπληρωματικού πιστοποιητικού που περιγράφεται στο κεφάλαιο 4 του παραρτήματος ΙΙ.
      Προκειμένου να διασφαλίζεται ότι οι άδειες είναι σύμφωνες με τα διεθνή πρότυπα, οι μέθοδοι επαλήθευσης των χαρακτηριστικών των αδειών μηχανοδηγού, ικανοποιούν το πρότυπο ISO/IEC 10373-1:2006 Δελτία ταυτότητας – Μέθοδοι δοκιμής – κεφάλαιο 1: Γενικά χαρακτηριστικά.
      2.   ΜΈΤΡΑ ΚΑΤΆ ΤΗΣ ΠΛΑΣΤΟΓΡΑΦΊΑΣ
      
                  α)
               
               
                  Το υλικό που χρησιμοποιείται για άδειες μηχανοδηγού είναι ασφαλές κατά της πλαστογραφίας με χρήση των ακόλουθων τεχνικών (υποχρεωτικά χαρακτηριστικά ασφαλείας):
                  
                              —
                           
                           
                              σώμα καρτών που θαμπώνει σε υπεριώδη ακτινοβολία,
                           
                        
                              —
                           
                           
                              σχεδιάζεται σχηματομορφή ασφαλείας σε βάθος, ανθεκτική σε παραχάραξη με σάρωση, τύπωση ή αντιγραφή, όπου εφαρμόζεται ιριδίζουσα τύπωση με πολύχρωμες μελάνες ασφαλείας, και γίνεται θετική και αρνητική εκτύπωση σύμπλεκτων ταινιογραμμών. Η σχηματομορφή δεν συντίθεται από τα βασικά χρώματα (CMYK), περιέχει πολύπλοκα σχέδια σχηματομορφής τουλάχιστον σε δύο ειδικούς χρωματισμούς και περιλαμβάνει μικροτυπογραφία,
                           
                        
                              —
                           
                           
                              οπτικώς μεταβαλλόμενα στοιχεία παρέχουν επαρκή προστασία κατά της αντιγραφής και της παραποίησης με φωτογράφηση,
                           
                        
                              —
                           
                           
                              στην περιοχή της φωτογραφίας, η σχηματομορφή ασφαλείας σε βάθος και η φωτογραφία ασφαλείας επικαλύπτονται τουλάχιστον στο όριο της φωτογραφίας (εξασθενούσα σχηματομορφή).
                           
                        
            
                  β)
               
               
                  Επιπλέον, το υλικό που χρησιμοποιείται για τις άδειες μηχανοδηγού καθίσταται ασφαλές κατά της πλαστογραφίας με χρήση μιας τουλάχιστον από τις ακόλουθες τεχνικές (πρόσθετα χαρακτηριστικά ασφαλείας):
                  
                              —
                           
                           
                              χρωμοδιολισθητικές μελάνες,
                           
                        
                              —
                           
                           
                              θερμοχρωματική μελάνη,
                           
                        
                              —
                           
                           
                              ιδιότυπα ολογραφήματα,
                           
                        
                              —
                           
                           
                              μεταβαλλόμενες εικόνες λέιζερ,
                           
                        
                              —
                           
                           
                              απτοί χαρακτήρες, σύμβολα ή σχηματομορφές.
                           
                        
            Οι τεχνικές που χρησιμοποιούνται πρέπει να παρέχουν στις αρμόδιες αρχές τη δυνατότητα ελέγχου της εγκυρότητας της κάρτας χωρίς ειδικά μέσα.
      Τα μέτρα πρόληψης της πλαστογραφίας χωρίς τεχνικό χαρακτήρα σχετίζονται με την παρακολούθηση του συστήματος διαχείρισης της ασφάλειας που θέτουν σε ενέργεια οι σιδηροδρομικές επιχειρήσεις και οι διαχειριστές υποδομής σύμφωνα με το παράρτημα ΙΙΙ κεφάλαιο 2 στοιχείο ι) της οδηγίας 2007/59/ΕΚ.
      3.   ΚΑΤΆΣΤΡΩΣΗ ΤΗΣ ΆΔΕΙΑΣ ΜΗΧΑΝΟΔΗΓΟΥ
      Η άδεια μηχανοδηγού ακολουθεί το κοινοτικό υπόδειγμα, τα χρώματα αναφοράς (κυανό Pantone Reflex και κίτρινο Pantone) και τις σχηματομορφές, με κατάστρωση που παρουσιάζεται σε προσάρτημα.
      Ο Οργανισμός παρέχει ηλεκτρονική έκδοση της κατάστρωσης με γραφικά υψηλής ανάλυσης, όπου περιλαμβάνονται γραμματοσειρές ανοικτού τύπου (Myriad Pro και Minion Pro, διαθέσιμες σε όλα τα αλφάβητα των γλωσσών της ΕΕ) και οι διαστάσεις που πρέπει να χρησιμοποιούνται στις γραμματοσειρές.
      Η άδεια μηχανοδηγού περιέχει πληροφορίες που παρουσιάζονται σε δύο όψεις.
      Η μπροστινή όψη περιέχει:
      
                  α)
               
               
                  τις λέξεις «άδεια μηχανοδηγού», τυπωμένες με μεγάλους χαρακτήρες, στη (στις) γλώσσα(-ες) του κράτους μέλους έκδοσης της άδειας·
               
            
                  β)
               
               
                  το όνομα του κράτους μέλους έκδοσης της άδειας·
               
            
                  γ)
               
               
                  το διακριτικό σήμα του κράτους μέλους έκδοσης της άδειας, με βάση το διψήφιο αλφαβητικό κώδικα ISO 3166, τυπωμένο ως αρνητικό σε κυανό ορθογώνιο και περικυκλωμένο από 12 κίτρινα αστέρια.
                  Τα διακριτικά σήματα είναι:
                  [(*) CH και NO αναφέρονται ενημερωτικά]
                  
                              AT
                           
                           
                              :
                           
                           
                              Αυστρία
                           
                        
                              BE
                           
                           
                              :
                           
                           
                              Βέλγιο
                           
                        
                              BG
                           
                           
                              :
                           
                           
                              Βουλγαρία
                           
                        
                              CY
                           
                           
                              :
                           
                           
                              Κύπρος (1)
                              
                           
                        
                              CZ
                           
                           
                              :
                           
                           
                              Τσεχική Δημοκρατία
                           
                        
                              DK
                           
                           
                              :
                           
                           
                              Δανία
                           
                        
                              EE
                           
                           
                              :
                           
                           
                              Εσθονία
                           
                        
                              FI
                           
                           
                              :
                           
                           
                              Φινλανδία
                           
                        
                              FR
                           
                           
                              :
                           
                           
                              Γαλλία
                           
                        
                              DE
                           
                           
                              :
                           
                           
                              Γερμανία
                           
                        
                              EL
                           
                           
                              :
                           
                           
                              Ελλάδα
                           
                        
                              HU
                           
                           
                              :
                           
                           
                              Ουγγαρία
                           
                        
                              IS
                           
                           
                              :
                           
                           
                              Ισλανδία
                           
                        
                              IE
                           
                           
                              :
                           
                           
                              Ιρλανδία
                           
                        
                              IT
                           
                           
                              :
                           
                           
                              Ιταλία
                           
                        
                              LV
                           
                           
                              :
                           
                           
                              Λετονία
                           
                        
                              LI
                           
                           
                              :
                           
                           
                              Λιχτενστάιν
                           
                        
                              LT
                           
                           
                              :
                           
                           
                              Λιθουανία
                           
                        
                              LU
                           
                           
                              :
                           
                           
                              Λουξεμβούργο
                           
                        
                              MA
                           
                           
                              :
                           
                           
                              Μάλτα (1)
                              
                           
                        
                              
                                 [NO]
                              
                           
                           
                              :
                           
                           
                              
                                 [Νορβηγία] (*)
                              
                           
                        
                              NL
                           
                           
                              :
                           
                           
                              Κάτω Χώρες
                           
                        
                              PL
                           
                           
                              :
                           
                           
                              Πολωνία
                           
                        
                              PT
                           
                           
                              :
                           
                           
                              Πορτογαλία
                           
                        
                              RO
                           
                           
                              :
                           
                           
                              Ρουμανία
                           
                        
                              SK
                           
                           
                              :
                           
                           
                              Σλοβακική Δημοκρατία
                           
                        
                              SI
                           
                           
                              :
                           
                           
                              Σλοβενία
                           
                        
                              ES
                           
                           
                              :
                           
                           
                              Ισπανία
                           
                        
                              SE
                           
                           
                              :
                           
                           
                              Σουηδία
                           
                        
                              
                                 [CH]
                              
                           
                           
                              :
                           
                           
                              
                                 [Ελβετία] (*)
                              
                           
                        
                              UK
                           
                           
                              :
                           
                           
                              Ηνωμένο Βασίλειο
                           
                        
            
                  δ)
               
               
                  πληροφορίες σχετικές με την εκδοθείσα άδεια, υπό την ακόλουθη αρίθμηση:
                  
                              1.
                           
                           
                              το (τα) επώνυμο(-α) του κατόχου. Το (τα) επώνυμο(-α) πρέπει να είναι πανομοιότυπο(-α) με εκείνο(-α) του διαβατηρίου/του εθνικού δελτίου ταυτότητας/άλλου αναγνωρισμένου εγγράφου που αποδεικνύει την ταυτότητα.
                           
                        
                              2.
                           
                           
                              το (τα) όνομα(-τα) του κατόχου. Το (τα) όνομα(-τα) πρέπει να είναι πανομοιότυπο(-α) με εκείνο(-α) του διαβατηρίου/του εθνικού δελτίου ταυτότητας/άλλου αναγνωρισμένου εγγράφου που αποδεικνύει την ταυτότητα.
                           
                        
                              3.
                           
                           
                              την ημερομηνία και τον τόπο γέννησης του κατόχου.
                           
                        
                              4α
                           
                           
                              την ημερομηνία έκδοσης της άδειας·
                           
                        
                              4β
                           
                           
                              την ημερομηνία λήξης ισχύος της άδειας·
                           
                        
                              4γ
                           
                           
                              την ονομασία της αρχής έκδοσης·
                           
                        
                              4δ
                           
                           
                              τον αριθμό που εκχωρείται στον απασχολούμενο από τον εργοδότη (προαιρετικό).
                           
                        
                              5.
                           
                           
                              τον αριθμό της άδειας που παρέχει πρόσβαση σε δεδομένα του εθνικού μητρώου και βασίζεται στον Ευρωπαϊκό Αριθμό Αναγνώρισης (ΕΑΑ-ΕΙΝ) τον αναφερόμενο στον κανονισμό (ΕΚ) αριθ. 653/2007 της Επιτροπής (2).
                              Ο διψήφιος κωδικός ΕΑΑ για τον τύπο εγγράφου είναι:
                              71 για μετρητή μέχρι 9 999·
                              εάν εκδίδονται περισσότερες από 9 999 άδειες ετησίως:
                              72, εάν ο μετρητής είναι 10 000 και μέχρι 19 999·
                              σε περιπτώσεις που εκδίδονται περισσότερες από 19 999 άδειες ετησίως:
                              73, εφόσον ο μετρητής είναι 20 000 και μέχρι 29 999·
                           
                        
                              6.
                           
                           
                              φωτογραφία του κατόχου.
                           
                        
                              7.
                           
                           
                              υπογραφή του κατόχου.
                           
                        
            Στην πίσω όψη περιέχει:
      
                  8.
               
               
                  τον τόπο μόνιμης κατοικίας ή ταχυδρομική διεύθυνση του κατόχου (προαιρετικό), στη θέση με αριθμό 8.
               
            
                  9.
               
               
                  πρόσθετες πληροφορίες (προσδιορισμός ως θέσεις «9.α»), ή ιατρικούς περιορισμούς (προσδιορισμός ως θέσεις «9.β») για χρήση επιβαλλόμενη από δημόσια αρχή. Οι ιατρικοί περιορισμοί θα παρουσιάζονται σε κωδικοποιημένη μορφή.
               
            
                  9.α
               
               
                  Οι πρόσθετες πληροφορίες παρουσιάζονται στις θέσεις που προσδιορίζονται με αριθμό 9.α υπό την ακόλουθη σειρά:
                  
                              α.1
                           
                           
                              Μητρική(-ές) γλώσσα(-ες) του μηχανοδηγού, σύμφωνα με την κατάταξη που ισχύει στο κράτος μέλος,
                           
                        
                              α.2
                           
                           
                              Χώρος προοριζόμενος για καταχωρίσεις από το κράτος μέλος έκδοσης της άδειας, όσον αφορά πληροφορίες απαιτούμενες με βάση την εθνική νομοθεσία.
                           
                        
            
                  9.β
               
               
                  Ο ιατρικός περιορισμός εμφαίνεται στις θέσεις που προσδιορίζονται με αριθμό 9.β. Οι κωδικοί «β.1» και «β.2» θα αποτελούν εναρμονισμένους κοινοτικούς κωδικούς για ιατρικούς περιορισμούς:
                  
                              β.1
                           
                           
                              Υποχρεωτική χρήση γυαλιών/φακών·
                           
                        
                              β.2
                           
                           
                              Υποχρεωτική χρήση βοηθήματος ακοής/βοηθήματος επικοινωνίας.
                           
                        
            Ο σχετικός κωδικός προστίθεται σε μία από τα θέσεις ενώ οι θέσεις που δεν χρησιμοποιούνται διαγράφονται.
      Επιπλέον, τυπώνονται οι λέξεις «υπόδειγμα Ευρωπαϊκών Κοινοτήτων» στη (στις) γλώσσα(-ες) του κράτους μέλους έκδοσης της άδειας και οι λέξεις «άδεια μηχανοδηγού» στις υπόλοιπες γλώσσες της Κοινότητας, ως εξής:
      
                  
                     Βουλγαρικά:
                  
               
               
                  СВИДЕТЕЛСТВО ЗА УПРАВЛЕНИЕ НА ЛОКОМОТИВ
               
            
                  
                     Τσεχικά:
                  
               
               
                  LICENCE STROJVEDOUCÍHO
               
            
                  
                     Δανικά:
                  
               
               
                  LOKOMOTIVFØRERLICENS
               
            
                  
                     Ολλανδικά:
                  
               
               
                  VERGUNNING MACHINIST (Κάτω Χώρες)
                  VERGUNNING VAN TREINBESTUURDER (Βέλγιο)
               
            
                  
                     Αγγλικά:
                  
               
               
                  TRAIN DRIVING LICENCE
               
            
                  
                     Εσθονικά:
                  
               
               
                  VEDURIJUHILUBA
               
            
                  
                     Φινλανδικά:
                  
               
               
                  KULJETTAJAN LUPAKIRJA
               
            
                  
                     Γαλλικά:
                  
               
               
                  LICENCE DE CONDUCTEUR DE TRAIN (Βέλγιο, Γαλλία, Λουξεμβούργο)
               
            
                  
                     Γερμανικά:
                  
               
               
                  EISENBAHNFAHRZEUG-FÜHRERSCHEIN (Βέλγιο, Γερμανία)
                  FAHRERLAUBNIS FÜR TRIEBFAHRZEUGFÜHRER (Αυστρία)
               
            
                  
                     Ελληνικά:
                  
               
               
                  ΑΔΕΙΑ ΜΗΧΑΝΟΔΗΓΟΥ
               
            
                  
                     Ουγγρικά:
                  
               
               
                  VASÚTI JÁRMŰVEZETÖI IGAZOLVÁNY
               
            
                  
                     Ιρλανδικά:
                  
               
               
                  CEADÚNAS TIOMÁNA TRAENACH
               
            
                  
                     Ιταλικά:
                  
               
               
                  PATENTE DEL MACCHINISTA
               
            
                  
                     Λετονικά:
                  
               
               
                  VILCIENA VADĪTĀJA APLIECĪBA
               
            
                  
                     Λιθουανικά:
                  
               
               
                  TRAUKINIO MASĬNISTO PAŽYMĒJIAS
               
            
                  
                     Μαλτέζικα:
                  
               
               
                  LIĊENZJA TA’ SEWWIEQ TAL-FERROVIJI
               
            
                  
                     [Νορβηγικά]:
                  
               
               
                  
                     [FØRERBEVIS] (*) (για ενημέρωση)
                  
               
            
                  
                     Πολωνικά:
                  
               
               
                  LICENCJA MASZYNISTY]
               
            
                  
                     Πορτογαλικά:
                  
               
               
                  CARTA DE MAQUINISTA
               
            
                  
                     Ρουμανικά:
                  
               
               
                  PERMIS DE MECANIC DE LOCOMOTIVĂ
               
            
                  
                     Σλοβακικά:
                  
               
               
                  PREUKAZ RUŠŇOVODIČA
               
            
                  
                     Σλοβενικά:
                  
               
               
                  DOVOLJENJE ZA STROJEVODJO
               
            
                  
                     Ισπανικά:
                  
               
               
                  TITULO DE CONDUCCIÓN DE VEHICULOS FERROVIARIOS/MAQUINISTA
               
            
                  
                     Σουηδικά:
                  
               
               
                  FÖRARBEVIS
               
            4.   ΚΑΤΆΣΤΑΣΗ ΚΑΙ ΑΡΊΘΜΗΣΗ ΤΗΣ ΆΔΕΙΑΣ ΜΗΧΑΝΟΔΗΓΟΎ
      Ο αριθμός εκχωρείται από την αρμόδια αρχή ή από το εξουσιοδοτημένο όργανο κατά την έκδοση της άδειας μηχανοδηγού. Ο αριθμός διατηρείται τόσο σε περίπτωση ανανέωσης, τροποποίησης, επικαιροποίησης όσο και έκδοσης αντιγράφου.
      Κατά την ανανέωση της άδειας, μετά δεκαετία, στην άδεια τίθενται νέα φωτογραφία και νέα ημερομηνία λήξης.
      Η άδεια επικαιροποιείται σε περίπτωση μεταβολών σε προαιρετικά δεδομένα, όπως η αλλαγή διεύθυνσης, ή η αλλαγή αριθμού του εργαζομένου.
      Η άδεια τροποποιείται όταν πρόκειται να καταχωρισθεί ιατρικός περιορισμός κατά το χρονικό διάστημα ισχύος της. Νέος(-οι) κωδικός(-οί) προστίθενται σύμφωνα με τη διαδικασία του άρθρου 14 παράγραφος 1 της οδηγίας 2007/59/ΕΚ.
      Η αρμόδια αρχή επικαιροποιεί την άδεια με βάση τη διαδικασία και την περίοδο ισχύος που καθορίζονται κατά τις διατάξεις του άρθρου 14 παράγραφος 1 της οδηγίας 2007/59/ΕΚ. Οι σιδηροδρομικές επιχειρήσεις ή οι διαχειριστές υποδομής που απασχολούν αμέσως ή εμμέσως μηχανοδηγούς εφαρμόζουν χωρίς καθυστέρηση κάθε απόφαση που απορρέει από το αποτέλεσμα ιατρικών εξετάσεων.
      Κάθε μεταβολή στην κατάσταση αδειών μηχανοδηγού καταχωρίζεται στο εθνικό μητρώο αδειών μηχανοδηγού.
      5.   ΠΡΌΛΗΨΗ ΤΗΣ ΧΡΉΣΗΣ ΚΑΡΤΏΝ ΠΟΥ ΔΕΝ ΙΣΧΥΟΥΝ
      Εάν οι πληροφορίες που περιέχονται στην άδεια έχουν μεταβληθεί, ο κάτοχος πρέπει να επιστρέψει αμέσως την κάρτα στην αρχή έκδοσης, ώστε να μπορεί να αντικατασταθεί και να καταστραφεί η κάρτα που δεν ισχύει.
      Η ίδια διαδικασία εφαρμόζεται για κάρτα που απωλέσθηκε, αντικαταστάθηκε από νέα και στη συνέχεια βρέθηκε.
      6.   ΚΟΙΝΟΤΙΚΌ ΥΠΟΔΕΙΓΜΑ ΆΔΕΙΑΣ ΜΗΧΑΝΟΔΗΓΟΎ
      
         
      
         (1)  Οι υποχρεώσεις για την ενσωμάτωση στο εθνικό δίκαιο και την εφαρμογή της παρούσας οδηγίας δεν ισχύουν για την Κύπρο και τη Μάλτα ενόσω στο έδαφός τους δεν υφίσταται σιδηροδρομικό σύστημα (άρθρο 36 παράγραφος 3 της οδηγίας 2007/59/ΕΚ).
      
         (2)  ΕΕ L 153 της 14.6.2007, σ. 9.
   
   
      ΠΑΡΑΡΤΗΜΑ II
      ΚΟΙΝΟΤΙΚΌ ΥΠΌΔΕΙΓΜΑ ΣΥΜΠΛΗΡΩΜΑΤΙΚΟΎ ΠΙΣΤΟΠΟΙΗΤΙΚΟΎ
      1.   ΠΕΡΙΕΧΌΜΕΝΟ
      Οι σιδηροδρομικές επιχειρήσεις (ΣΕ) και οι διαχειριστές υποδομής (ΔΥ) εκδίδουν συμπληρωματικά πιστοποιητικά που πρέπει να φέρουν μαζί τους οι μηχανοδηγοί τους οποίους απασχολούν ή τους οποίους χρησιμοποιούν με συμβάσεις, κατά την εκτέλεση της υπηρεσίας, σύμφωνα με τις διατάξεις του άρθρου 29 της οδηγίας 2007/59/ΕΚ.
      Η διαδικασία έκδοσης και επικαιροποίησης των συμπληρωματικών πιστοποιητικών, που καθορίζεται σύμφωνα με τις διατάξεις του άρθρου 15 της οδηγίας 2007/59/ΕΚ, προσδιορίζει τη (τις) γλώσσα(-ες) έκδοσης των πιστοποιητικών.
      Τα συμπληρωματικά πιστοποιητικά περιέχουν:
      
                  —
               
               
                  τα στοιχεία του αριθμού αδείας,
               
            
                  —
               
               
                  το (τα) επώνυμο(-α) του κατόχου. Το (τα) επώνυμο(-α) πρέπει να είναι πανομοιότυπο(-α) με εκείνο(-α) του διαβατηρίου/του εθνικού δελτίου ταυτότητας/άλλου αναγνωρισμένου εγγράφου που αποδεικνύει την ταυτότητα,
               
            
                  —
               
               
                  το (τα) όνομα(-τα) του κατόχου. Το (τα) όνομα(-τα) πρέπει να είναι πανομοιότυπο(-α) με εκείνο(-α) του διαβατηρίου/του εθνικού δελτίου ταυτότητας/άλλου αναγνωρισμένου εγγράφου που αποδεικνύει την ταυτότητα,
               
            
                  —
               
               
                  τον αριθμό που εκχωρείται από τον εργοδότη (προαιρετικό),
               
            
                  —
               
               
                  ημερομηνία έκδοσης και λήξης του συμπληρωματικού πιστοποιητικού. Η διάρκεια ισχύος του συμπληρωματικού πιστοποιητικού καθορίζεται από τις ΣΕ/τους ΔΥ που απασχολούν αμέσως ή εμμέσως μηχανοδηγούς, και υπόκειται στη διαδικασία δημοσίευσης από τις ΣΕ/τους ΔΥ σύμφωνα με τις διατάξεις του άρθρου 15. Εφόσον η διάρκεια ισχύος του πιστοποιητικού είναι αόριστη, η θέση της ημερομηνίας διαγράφεται,
               
            
                  —
               
               
                  δεδομένα σχετιζόμενα με τον οργανισμό έκδοσης. Το συμπληρωματικό πιστοποιητικό είναι δυνατόν να εκδίδεται από κεντρική ή περιφερειακή υπηρεσία της ΣΕ/του ΔΥ, οριζόμενη κατά τη διαδικασία σύμφωνα με τις διατάξεις του άρθρου 15 της οδηγίας 2007/59/ΕΚ,
               
            
                  —
               
               
                  μπορεί να περιλαμβάνει ενδοεπιχειρησιακό αριθμό για διοικητικούς σκοπούς.
               
            Οι πληροφορίες που ακολουθούν αριθμούνται όπως περιγράφεται στη συνέχεια.
      1.1.   Δεδομένα για τον εργοδότη
      Οι πληροφορίες σχετικά με την επιχείρηση που απασχολεί αμέσως ή εμμέσως το μηχανοδηγό περιλαμβάνουν:
      
                  —
               
               
                  το όνομα της επιχείρησης και, ανάλογα με την περίπτωση, τον τόπο εργασίας (π.χ. το αμαξοστάσιο στο οποίο απασχολείται ο μηχανοδηγός),
               
            
                  —
               
               
                  την κατηγορία οντότητας που απασχολεί αμέσως ή εμμέσως το μηχανοδηγό: «σιδηροδρομική επιχείρηση» ή «διαχειριστής υποδομής»,
               
            
                  —
               
               
                  την ταχυδρομική διεύθυνση: οδός, αριθμός, ταχυδρομικός κωδικός, πόλη και χώρα,
               
            
                  —
               
               
                  τον ενδοεπιχειρησιακό προσωπικό αριθμό του μηχανοδηγού. Η πληροφορία αυτή είναι προαιρετική.
               
            1.2.   Δεδομένα για τον κάτοχο
      Για τον κάτοχο περιέχονται τα ακόλουθα δεδομένα:
      
                  —
               
               
                  ο τόπος γέννησης (τόπος και χώρα),
               
            
                  —
               
               
                  η ημερομηνία γέννησης,
               
            
                  —
               
               
                  η εθνικότητα του μηχανοδηγού,
               
            
                  —
               
               
                  ταχυδρομική διεύθυνση (οδός, αριθμός, ταχυδρομικός κωδικός, πόλη και χώρα). Η πληροφορία αυτή είναι προαιρετική.
               
            1.3.   Κατηγορίες οδήγησης
      Οι κατηγορίες και οι τύποι οδήγησης που επιτρέπονται στον μηχανοδηγό παρουσιάζονται όπως αναφέρεται στη συνέχεια.
      Κατηγορία Α
      Οι ΣΕ/ΔΥ μπορούν να χρησιμοποιούν το χαρακτήρα «Α» ως γενική κατηγορία, που περιλαμβάνει όλες τις δραστηριότητες κατηγορίας Α: μηχανές ελιγμών, αμαξοστοιχίες έργων, σιδηροδρομικά οχήματα συντήρησης και όλες τις υπόλοιπες μηχανές όταν χρησιμοποιούνται για ελιγμούς.
      Εναλλακτικώς, οι ΣΕ/ΔΥ μπορούν να περιορίζουν το πεδίο ισχύος του πιστοποιητικού σε ένα ή περισσότερους από τους ακόλουθους τύπους:
      
                  A1
               
               
                  =
               
               
                  περιορισμός σε μηχανές ελιγμών·
               
            
                  A2
               
               
                  =
               
               
                  περιορισμός σε αμαξοστοιχίες έργων·
               
            
                  A3
               
               
                  =
               
               
                  περιορισμός σε σιδηροδρομικά οχήματα συντήρησης·
               
            
                  A4
               
               
                  =
               
               
                  περιορισμός σε όλες τις λοιπές μηχανές όταν χρησιμοποιούνται για ελιγμούς·
               
            
                  A5
               
               
                  =
               
               
                  λοιπά, εφόσον η άδεια σχετίζεται με υπηρεσίες ή τροχαίο υλικό που δεν περιλαμβάνονται στις προηγούμενες κατηγορίες. Αυτό εξειδικεύεται στην ενδεδειγμένη θέση.
               
            Κατηγορία Β
      Οι ΣΕ/ΔΥ μπορούν να χρησιμοποιούν το χαρακτήρα «Β» ως γενική κατηγορία, που περιλαμβάνει επιβατικά και εμπορευματικά οχήματα.
      Εναλλακτικώς, οι ΣΕ/ΔΥ μπορούν να περιορίζουν το πεδίο ισχύος του πιστοποιητικού σε ένα ή περισσότερους από τους ακόλουθους τύπους:
      
                  B1
               
               
                  =
               
               
                  περιορισμός στη μεταφορά επιβατών·
               
            
                  B2
               
               
                  =
               
               
                  περιορισμός στη μεταφορά εμπορευμάτων.
               
            Η κατηγορία στην οποία ο κάτοχος επιτρέπεται να οδηγεί επισημαίνεται με συμπλήρωση της κατάλληλης θέσης, εάν έχει επιλεγεί μια γενική κατηγορία, ή των κατάλληλων θέσεων, εάν έχουν επιλεγεί μια ή περισσότερες υποκατηγορίες. Οι θέσεις που δεν συμπληρώνονται διαγράφονται.
      Παραδείγματα:
      
                  A
               
               
                  
                     
               
               
                  =
               
               
                  Γενική κατηγορία Α – δεν χρησιμοποιείται υποκατηγορία
               
            
                  A
               
               
                  
                     
               
               
                  =
               
               
                  Κατηγορία A, υποκατηγορία 1
                  (άδεια μηχανοδηγού μόνο για μηχανές ελιγμών)
               
            
                  A
               
               
                  
                     
               
               
                  =
               
               
                  Κατηγορία A, υποκατηγορίες 2 και 3
                  (άδεια μηχανοδηγού για αμαξοστοιχίες έργων και οχήματα συντήρησης)
               
            
                  A
               
               
                  
                     
               
               
                  =
               
               
                  Κατηγορία Α, υποκατηγορία 5
                  (άδεια σχετιζόμενη με υπηρεσίες ή τροχαίο υλικό που δεν αντιστοιχούν στις υποκατηγορίες από A1 έως A4. Πρέπει να γίνεται εξειδίκευση στη θέση «σημειώσεις»)
               
            
                  B
               
               
                  
                     
               
               
                  =
               
               
                  γενική κατηγορία Β, δεν χρησιμοποιείται υποκατηγορία
               
            
                  B
               
               
                  
                     
               
               
                  =
               
               
                  Κατηγορία Β, υποκατηγορία 2
                  (άδεια μηχανοδηγού για εμπορευματικές αμαξοστοιχίες)
               
            Οι σιδηροδρομικές επιχειρήσεις και οι διαχειριστές υποδομής μεριμνούν ώστε η επιλογή κατηγορίας να μη θίγει τις απαιτήσεις των παραρτημάτων των V και VI της οδηγίας 2007/59/ΕΚ.
      1.4.   Πρόσθετες πληροφορίες
      Το μέρος αυτό προορίζεται για πρόσθετες πληροφορίες που ενδέχεται να ζητηθούν από ισχύουσα εθνική νομοθεσία ή με βάση εσωτερικές διαδικασίες της επιχείρησης.
      1.5.   Δεδομένα σχετιζόμενα με γλωσσικές δεξιότητες
      Εδώ δίδεται κατάλογος με όλες οι γλώσσες, εκτός της μητρικής γλώσσας, που είναι αναγκαίες για την άσκηση δραστηριότητας στη σχετική υποδομή και τις οποίες γνωρίζουν οι μηχανοδηγοί, τηρουμένων των απαιτήσεων του παραρτήματος VI της οδηγίας 2007/59/ΕΚ.
      1.6.   Περιορισμοί
      Το μέρος αυτό περιέχει περιορισμούς σχετιζόμενους με τα χαρακτηριστικά και τις ικανότητες του μηχανοδηγού όσον αφορά το περιεχόμενο του συμπληρωματικού πιστοποιητικού (π.χ. οδήγηση επιτρεπομένη μόνο την ημέρα).
      Σε περίπτωση που οι περιορισμοί αφορούν τροχαίο υλικό (π.χ. περιορισμοί ταχύτητας κατά την οδήγηση ορισμένων τύπων μηχανών) ή/και υποδομή, η σχετική πληροφορία παρέχεται στη θέση «σημειώσεις» σε κειμενικό μορφότυπο παραπλεύρως προς το αντίστοιχο τροχαίο υλικό ή/και υποδομή.
      1.7.   Δεδομένα σχετιζόμενα με το τροχαίο υλικό
      Το μέρος αυτό περιέχει κατάλογο των τύπων τροχαίου υλικού που επιτρέπεται να οδηγεί ο μηχανοδηγός, σε συνέχεια εκτίμησης των δεξιοτήτων που αναφέρονται στο παράρτημα V της οδηγίας 2007/59/ΕΚ.
      Τα δεδομένα παρουσιάζονται στις ακόλουθες θέσεις:
      
                  —
               
               
                  μία θέση για την ημερομηνία της έναρξης ισχύος της σχετικής δεξιότητας,
               
            
                  —
               
               
                  μία θέση για κάθε τύπο τροχαίου υλικού,
               
            
                  —
               
               
                  μία θέση με χώρο για σημειώσεις (μπορεί να πρόκειται για τη σφραγίδα επιβεβαίωσης των δεξιοτήτων που έχουν αποκτηθεί, την ημερομηνία λήξης ισχύος της δεξιότητας ή άλλη σχετική πληροφορία, όπως αναφέρεται ανωτέρω στο σημείο 1.6).
               
            1.8.   Δεδομένα σχετικά με την υποδομή
      Στο μέρος αυτό αναφέρονται τύποι τροχαίου υλικού που επιτρέπεται να οδηγεί ο μηχανοδηγός, σε συνέχεια εκτίμησης των δεξιοτήτων που αναφέρονται στο παράρτημα VΙ σημεία 1 έως 7 της οδηγίας 2007/59/ΕΚ.
      Τα δεδομένα παρουσιάζονται στις ακόλουθες θέσεις:
      
                  —
               
               
                  μία θέση για την ημερομηνία έναρξης ισχύος της σχετικής δεξιότητας,
               
            
                  —
               
               
                  μία θέση για κάθε τύπο τροχαίου υλικού,
               
            
                  —
               
               
                  μία θέση με χώρο για σημειώσεις (μπορεί να πρόκειται για τη σφραγίδα επιβεβαίωσης των δεξιοτήτων που έχουν αποκτηθεί, την ημερομηνία λήξης ισχύος της δεξιότητας ή άλλη σχετική πληροφορία, όπως αναφέρεται ανωτέρω στο σημείο 1.6).
               
            Η έκταση της υποδομής την οποία επιτρέπεται να οδηγεί ο μηχανοδηγός περιγράφεται στη διαδικασία της σιδηροδρομικής επιχείρησης για την έκδοση και επικαιροποίηση του συμπληρωματικού πιστοποιητικού. Για κάθε μέρος υποδομής στην οποία επιτρέπεται να οδηγεί ο μηχανοδηγός προστίθενται σχετικές πληροφορίες ή περιορισμοί.
      2.   ΦΥΣΙΚΆ ΧΑΡΑΚΤΗΡΙΣΤΙΚΆ ΤΟΥ ΣΥΜΠΛΗΡΩΜΑΤΙΚΟΎ ΠΙΣΤΟΠΟΙΗΤΙΚΟΎ
      Το κοινοτικό υπόδειγμα συμπληρωματικού πιστοποιητικού είναι πολύπτυχο, μεγέθους 10 cm × 21 cm (πριν διπλωθεί), με τρεις εξωτερικές και τρεις εσωτερικές σελίδες.
      Η μπροστινή σελίδα περιέχει τις ακόλουθες πληροφορίες:
      
                  —
               
               
                  επώνυμο(-α) και όνομα(-τα) του κατόχου,
               
            
                  —
               
               
                  αριθμό αδείας,
               
            
                  —
               
               
                  ημερομηνίες έκδοσης και λήξης του συμπληρωματικού πιστοποιητικού,
               
            
                  —
               
               
                  δεδομένα σχετικά με την οντότητα έκδοσης και σφραγίδα. Μπορεί να περιλαμβάνει ενδοεπιχειρησιακό αριθμό που εκχωρείται για διοικητικούς σκοπούς.
               
            Η δεύτερη σελίδα περιέχει δεδομένα σχετικά με τον εργοδότη/συμβαλλόμενη οντότητα και πρόσθετα δεδομένα για τον κάτοχο, με την ακόλουθη αρίθμηση:
      
                  1.
               
               
                  δεδομένα για τον εργοδότη ή τη συμβαλλόμενη οντότητα·
               
            
                  2.
               
               
                  δεδομένα για τους μηχανοδηγούς (κάτοχος του συμπληρωματικού πιστοποιητικού).
               
            Η τρίτη σελίδα περιέχει:
      
                  3.
               
               
                  τις κατηγορίες οδήγησης·
               
            
                  4.
               
               
                  πρόσθετες πληροφορίες·
               
            
                  5.
               
               
                  γλωσσικές δεξιότητες·
               
            
                  6.
               
               
                  περιορισμούς.
               
            Οι εσωτερικές σελίδες περιέχουν τους τύπους τροχαίου υλικού που επιτρέπεται να χειρίζεται ο μηχανοδηγός (τύποι, ημερομηνία αρχικής εκτίμησης) και τον κατάλογο υποδομών στις οποίες επιτρέπεται να οδηγεί.
      Είναι δυνατή η προσθήκη επιπλέον εσωτερικών σελίδων, ώστε να περιλαμβάνονται πληροφορίες που η έκτασή τους υπερβαίνει τον διαθέσιμο χώρο.
      Το συμπληρωματικό πιστοποιητικό ακολουθεί το υπόδειγμα του κεφαλαίου 4.
      3.   ΜΈΤΡΑ ΚΑΤΆ ΤΗΣ ΠΛΑΣΤΟΓΡΑΦΊΑΣ
      Για τα συμπληρωματικά πιστοποιητικά εφαρμόζονται τα ακόλουθα δύο μέτρα κατά της πλαστογραφίας:
      Τεχνικά μέτρα (τα πλέον συνήθη είναι το λογότυπο της επιχείρησης, η υφή του χαρτιού και ανεξίτηλη μελάνη, η παρουσίαση ενδοεπιχειρησιακού αριθμού και σφραγίδα). Όλες οι επικαιροποιήσεις επιβεβαιώνονται με ημερομηνία και σφραγίδα στο έγγραφο και είναι συνεπείς με τις πληροφορίες του μητρώου.
      Οι διαδικασίες παρακολούθησης του συστήματος διαχείρισης ασφαλείας, για να ελεγχθεί ότι οι πληροφορίες του συμπληρωματικού πιστοποιητικού είναι έγκυρες και δεν έχουν αλλοιωθεί, σύμφωνα με τις διατάξεις του άρθρου 18 παράγραφος 1 της οδηγίας 2007/59/ΕΚ.
      Όλες αυτές οι πληροφορίες περιλαμβάνονται στα προβλεπόμενα για την έκδοση και την επικαιροποίηση συμπληρωματικών πιστοποιητικών, σύμφωνα με τις διατάξεις του άρθρου 15 της οδηγίας 2007/59/ΕΚ.
      4.   ΚΟΙΝΟΤΙΚΌ ΥΠΌΔΕΙΓΜΑ ΣΥΜΠΛΗΡΩΜΑΤΙΚΟΎ ΠΙΣΤΟΠΟΙΗΤΙΚΟΎ
      
         
      
         
   
   
      ΠΑΡΑΡΤΗΜΑ III
      Κοινοτικό υπόδειγμα επικυρωμένου αντιγράφου συμπληρωματικού πιστοποιητικού
      1.   ΕΠΙΚΥΡΩΜΈΝΟ ΑΝΤΙΓΡΑΦΟ ΣΥΜΠΛΗΡΩΜΑΤΙΚΟΎ ΠΙΣΤΟΠΟΙΗΤΙΚΟΎ
      Οι σιδηροδρομικές επιχειρήσεις και οι διαχειριστές υποδομής εκδίδουν επικυρωμένα αντίγραφα συμπληρωματικών πιστοποιητικών σε μηχανοδηγούς όταν αυτοί το ζητήσουν ή όταν αποχωρούν από την εργασία. Το κοινοτικό υπόδειγμα επικυρωμένου αντιγράφου συμπληρωματικού πιστοποιητικού παρουσιάζεται στο κεφάλαιο 4 του παρόντος παραρτήματος.
      Η διαδικασία έκδοσης συμπληρωματικών πιστοποιητικών, που καθορίζεται σύμφωνα με τις διατάξεις του άρθρου 15 της οδηγίας 2007/59/ΕΚ, ορίζει τη (τις) γλώσσα(-ες) έκδοσης των πιστοποιητικών.
      2.   ΦΥΣΙΚΆ ΧΑΡΑΚΤΗΡΙΣΤΙΚΆ ΤΟΥ ΕΠΙΚΥΡΩΜΈΝΟΥ ΑΝΤΙΓΡΑΦΌΥ ΣΥΜΠΛΗΡΩΜΑΤΙΚΟΎ ΠΙΣΤΟΠΟΙΗΤΙΚΟΎ
      Το κοινοτικό υπόδειγμα επικυρωμένου αντιγράφου συμπληρωματικού πιστοποιητικού έχει μέγεθος χαρτιού Α4, με κατάλογο πληροφοριών αριθμημένων όπως προβλέπεται στο παράρτημα ΙΙ κεφάλαιο 1, και περιέχει την ημερομηνία κατά την οποία ο μηχανοδηγός έπαυσε να οδηγεί αμαξοστοιχίες για την υπόψη ΣΕ/τον υπόψη ΔΥ, σύμφωνα με τις διατάξεις του άρθρου 6 παράγραφος 2 και του άρθρου 17 της οδηγίας 2007/59/ΕΚ.
      Η κατοχή επικυρωμένου αντιγράφου συμπληρωματικού πιστοποιητικού παρέχει πληροφορίες σχετικά με τις δεξιότητες τις αποκτηθείσες από τον μηχανοδηγό και δεν αποτελεί άδεια μηχανοδηγού.
      Το υπόδειγμα έχει μέγεθος χαρτιού Α4 και περιορίζεται σε μια σελίδα. Όμως, επειδή υπάρχει το ενδεχόμενο για την αναγραφή των πληροφοριών να απαιτούνται περισσότερες από μια σειρές στις σχετικές θέσεις, το τελικό επικυρωμένο αντίγραφο είναι δυνατόν να υπερβαίνει σε έκταση τη μία σελίδα.
      3.   ΜΈΤΡΑ ΚΑΤΆ ΤΗΣ ΠΛΑΣΤΟΓΡΑΦΊΑΣ
      Τα μέτρα κατά της πλαστογραφίας για τα επικυρωμένα αντίγραφα συμπληρωματικών πιστοποιητικών είναι τα ίδια με τα μέτρα για τα συμπληρωματικά πιστοποιητικά, που περιγράφονται στο παράρτημα ΙΙ κεφάλαιο 3.
      4.   ΚΟΙΝΟΤΙΚΌ ΥΠΌΔΕΙΓΜΑ ΕΠΙΚΥΡΩΜΈΝΟΥ ΑΝΤΙΓΡΆΦΟΥ ΣΥΜΠΛΗΡΩΜΑΤΙΚΟΎ ΠΙΣΤΟΠΟΙΗΤΙΚΟΎ
      
         
      
         
   
   
      ΠΑΡΆΡΤΗΜΑ IV
      ΕΝΑΡΜΟΝΙΣΜΈΝΟ ΈΝΤΥΠΟ ΑΊΤΗΣΗΣ ΓΙΑ ΆΔΕΙΕΣ ΜΗΧΑΝΟΔΗΓΟΎ
      1.   ΓΕΝΙΚΈΣ ΠΑΡΑΤΗΡΉΣΕΙΣ
      Οι αρμόδιες αρχές έχουν τη δυνατότητα να χρησιμοποιούν το εναρμονισμένο μορφότυπο που ακολουθεί, για τη συλλογή πληροφοριών με σκοπό την έκδοση νέας, ανανεωμένης, τροποποιημένης ή επικαιροποιημένης άδειας μηχανοδηγού, ή αντιγράφου της. Επιπλέον, μπορούν να παρέχουν στο χρήστη του εντύπου τις αναγκαίες εξηγήσεις και οδηγίες, που δίδονται στη συνέχεια όσον αφορά το περιεχόμενο του εντύπου αίτησης.
      
         Περιεχόμενο του εντύπου αίτησης
      
      Τα μέρη του εναρμονισμένου εντύπου αίτησης είναι:
      
                  α)
               
               
                  
                     Το έντυπο αίτησης για άδεια, που πρέπει να συμπληρώνεται όταν ο αιτών ή οντότητα για λογαριασμό του ζητεί άδεια μηχανοδηγού νέα, ενημερωμένη, τροποποιημένη, ανανεωμένη ή αντίγραφό της. Το εναρμονισμένο έντυπο αίτησης παρατίθεται στο κεφάλαιο 3.
               
            
                  β)
               
               
                  
                     Δήλωση για την προστασία δεδομένων προσωπικού χαρακτήρα. Η ανάγκη προστασίας των δεδομένων προσωπικού χαρακτήρα αντικατοπτρίζεται στη διαδικασία απόκτησης άδειας. Παράδειγμα δήλωσης για την προστασία δεδομένων παρέχεται στο κεφάλαιο 4. Τα κράτη μέλη έχουν τη δυνατότητα προσαρμογής του στις απαιτήσεις τους σύμφωνα με την οδηγία 95/46/ΕΚ (1).
               
            
                  γ)
               
               
                  
                     Ο κατάλογος των συνημμένων εγγράφων, που πρέπει να χρησιμοποιείται ως κατάλογος ελέγχου για τη χορήγηση πιστοποιητικών ή κάθε άλλου εγγράφου όπου παρέχονται πληροφορίες σχετικά με τις αρχικές απαιτήσεις αίτησης για άδεια ή τις απαιτήσεις τις αναγκαίες για την ανανέωση. Ο κατάλογος παρατίθεται στο κεφάλαιο 5.
               
            
                  δ)
               
               
                  
                     Οδηγίες στο έντυπο αίτησης προς τους αιτούντες και τις αρμόδιες αρχές. Παρατίθενται στο κεφάλαιο 5.
               
            2.   ΕΝΑΡΜΟΝΙΣΜΈΝΟ ΕΝΤΥΠΟ ΑΙΤΗΣΗΣ
      
         
      
         
      3.   ΠΑΡΑΔΕΙΓΜΑΤΑ ΔΗΛΩΣΗΣ ΓΙΑ ΤΗΝ ΠΡΟΣΤΑΣΙΑ ΔΕΔΟΜΕΝΩΝ
      3.1.   Παράδειγμα που πρέπει να προσαρμόζεται ανάλογα με την ισχύουσα εθνική νομοθεσία κατά τις διατάξεις της οδηγίας 95/46/ΕΚ
      Όλα τα δεδομένα προσωπικού χαρακτήρα που υφίστανται επεξεργασία για τη χορήγηση αδειών μηχανοδηγού και για την πλήρωση των απαιτήσεων της οδηγίας 2007/59/ΕΚ σχετικά με την πιστοποίηση του προσωπικού οδήγησης μηχανών έλξης και συρμών στο σιδηροδρομικό σύστημα της Κοινότητας, υφίστανται επεξεργασία σύμφωνα με [την εθνική νομοθεσία που διέπει την εφαρμογή της οδηγίας 95/46/ΕΚ] για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα.
      Τα δεδομένα υφίστανται επεξεργασία μόνο για τους προαναφερόμενους σκοπούς και την ενημέρωση του μητρώου από την οντότητα που τηρεί το μητρώο. Το υποκείμενο των δεδομένων έχει το δικαίωμα πρόσβασης στα δεδομένα προσωπικού χαρακτήρα που το αφορούν καθώς και το δικαίωμα διόρθωσης τυχόν ανακριβών δεδομένων.
      Σε περίπτωση που το υποκείμενο των δεδομένων έχει ερωτήματα όσον αφορά την επεξεργασία των δεδομένων προσωπικού χαρακτήρα που το αφορούν, διαβιβάζει τα ερωτήματα αυτά στην οντότητα που ενεργεί ως ελεγκτής δεδομένων:
      …
      [εδώ αναφέρεται το όνομα του (των) ελεγκτή(-ών) στην αρμόδια αρχή/στην εξουσιοδοτημένη οντότητα]
      Με την επιφύλαξη πρόσβασης του υποκειμένου των δεδομένων στον αντίστοιχο σκοπό, το υποκείμενο των δεδομένων έχει δικαίωμα προσφυγής οποτεδήποτε στον επόπτη προστασίας δεδομένων:
      …
      (εδώ αναφέρεται το όνομα του επόπτη της προστασίας δεδομένων στην αρμόδια αρχή/στην εξουσιοδοτημένη οντότητα)
      ***
      3.2.   Άδεια επεξεργασίας δεδομένων προσωπικού χαρακτήρα (παράδειγμα)
      Το υποκείμενο των δεδομένων έχει ενημερωθεί για το σκοπό και τη διαδικασία της επεξεργασίας των δεδομένων προσωπικού χαρακτήρα που το αφορούν και επιτρέπει την επεξεργασία δεδομένων προσωπικού χαρακτήρα σχετιζόμενων με το θέμα των αδειών μηχανοδηγού καθώς και την καταχώριση δεδομένων στο εθνικό μητρώο αδειών μηχανοδηγού σύμφωνα με την οδηγία 2007/59/ΕΚ.
      
                  Ημερομηνία
               
               
                  …
               
            
                  Υπογραφή του αιτούντα
               
               
                  …
               
            ***
      4.   ΚΑΤΑΛΟΓΟΣ ΕΓΓΡΑΦΩΝ ΠΟΥ ΠΡΕΠΕΙ ΝΑ ΕΠΙΣΥΝΑΠΤΟΝΤΑΙ ΣΤΟ ΕΝΤΥΠΟ ΑΙΤΗΣΗΣ ΓΙΑ ΑΔΕΙΑ ΜΗΧΑΝΟΔΗΓΟΥ
      
                  
                     ΕΓΓΡΑΦΑ ΠΟΥ ΠΡΕΠΕΙ ΝΑ ΥΠΟΒΑΛΛΟΝΤΑΙ ΚΑΤΑ ΤΗΝ ΥΠΟΒΟΛΗ ΑΙΤΗΣΗΣ ΓΙΑ
                  
               
               
                  Ημερομηνία παραλαβής
               
            
         
       1   ΝΕΑ ΑΔΕΙΑ
      
                  1.1
               
               
                  Υπογεγραμμένο έντυπο αίτησης
               
               
                   
               
            
                  1.2
               
               
                  Έγκριση για την επεξεργασία δεδομένων προσωπικού χαρακτήρα (Οδηγία 95/46/ΕΚ)
               
               
                   
               
            
                  1.3
               
               
                  Αποδεικτικό υψηλότερου επιπέδου εκπαίδευσης
               
               
                   
               
            
                  1.4
               
               
                  Πιστοποιητικό καλής φυσικής κατάστασης
               
               
                   
               
            
                  1.5
               
               
                  Πιστοποιητικό καλής επαγγελματικής ψυχολογικής κατάστασης
               
               
                   
               
            
                  1.6
               
               
                  Πιστοποιητικό γενικής επαγγελματικής επάρκειας
               
               
                   
               
            
                  1.7
               
               
                  Αντίγραφο διαβατηρίου/εθνικού δελτίου ταυτότητας/άλλου αναγνωρισμένου εγγράφου που αποδεικνύει την ταυτότητα
               
               
                   
               
            
         
       2   ΕΠΙΚΑΙΡΟΠΟΙΗΣΗ
      
                  2.1
               
               
                  Ισχύουσα άδεια
               
               
                   
               
            
                  2.2
               
               
                  Αιτιολόγηση μεταβολής για την επικαιροποίηση δεδομένων
               
               
                   
               
            
                  2.3
               
               
                  …
               
               
                   
               
            
         
       3   ΤΡΟΠΟΠΟΙΗΣΗ
      
                  3.1
               
               
                  Ισχύουσα άδεια
               
               
                   
               
            
                  3.2
               
               
                  Πιστοποιητικό καλής φυσικής κατάστασης
               
               
                   
               
            
                  3.3
               
               
                  Αιτιολογία μεταβολής για τη διόρθωση δεδομένων
               
               
                   
               
            
         
       4   ΑΝΤΙΓΡΑΦΟ
      
                  4.1
               
               
                  Δήλωση του λόγου για τον οποίο ζητείται αντίγραφο (καταστροφή/κλοπή/δηλωθείσα απώλεια/παραποίηση δεδομένων)
               
               
                   
               
            
                  4.2
               
               
                  Άδεια, μόνο σε περίπτωση που το αντίγραφο ζητείται λόγω παραποίησης/ζημίας της άδειας
               
               
                   
               
            
         
       5   ΑΝΑΝΕΩΣΗ
      
                  5.1
               
               
                  Πιστοποιητικό καλής φυσικής κατάστασης.
               
               
                   
               
            
                  5.2
               
               
                  Αντίγραφο της τελευταίας άδειας
               
               
                   
               
            
                  5.3
               
               
                  Αποδεικτικά στοιχεία διατήρησης επάρκειας (κατά περίπτωση)
               
               
                   
               
            
         
      
                  Ενδοϋπηρεσιακός αριθμός
               
               
                  Ημερομηνία συμπλήρωσης της αίτησης
               
               
                  ΧΩΡΟΣ ΠΡΟΟΡΙΖΟΜΕΝΟΣ ΓΙΑ ΣΦΡΑΓΊΔΑ ΤΟΥ ΓΡΑΦΕΙΟΥ/ΤΗΣ ΑΡΧΗΣ-ΑΠΟΔΕΚΤΗ
               
            
                   
               
               
                   
               
            5.   ΟΔΗΓΙΕΣ ΣΤΟ ΕΝΤΥΠΟ ΔΗΛΩΣΗΣ
      Γενικές παρατηρήσεις
      
                  α)
               
               
                  Το παρόν έντυπο αίτησης πρέπει να ενσωματώνεται στη διαδικασία των κρατών μελών για την αίτηση άδειας. Το εναρμονισμένο υπόδειγμα βασίζεται στις απαιτήσεις που ορίζονται στην οδηγία 2007/59/ΕΚ («η οδηγία»).
                  Η παρούσα αίτηση συνοδεύεται από ειδικά έγγραφα που αποδεικνύουν ότι ο αιτών πληροί τις απαιτήσεις του άρθρου 11 της οδηγίας 2007/59/ΕΚ.
               
            
                  β)
               
               
                  Το παρόν έντυπο αίτησης εκδίδεται σε όλες τις γλώσσες της Ευρωπαϊκής Κοινότητας και, ανεξάρτητα από τη γλώσσα, διατηρεί το ίδιο σύστημα αρίθμησης.
               
            
                  γ)
               
               
                  Τα δεδομένα παρέχονται στο μορφότυπο που εξειδικεύεται στη συνέχεια, ώστε να υπάρχει συνέπεια με το μορφότυπο δεδομένων του μητρώου. Στις περιπτώσεις που είναι δυνατόν, οι ημερομηνίες εμφανίζονται με το μορφότυπο ΕΕΕΕ-ΜΜ-ΗΗ, σύμφωνα με το πρότυπο ISO 8601:2004 «Στοιχεία δεδομένων και εναλλάξιμα μορφότυπα – Ανταλλαγή πληροφοριών – Παράσταση ημερομηνιών και χρόνων».
               
            
                  δ)
               
               
                  Όταν, βάσει της οδηγίας, η συλλογή δεδομένων είναι προαιρετική και κάποιο στοιχείο δεν συλλεχθεί, η αντίστοιχη θέση συμπληρώνεται με τις λέξεις «χωρίς αντικείμενο».
               
            
                  ε)
               
               
                  Είναι δυνατόν να ζητηθούν πρόσθετες πληροφορίες με βάση την εθνική νομοθεσία ή για τον έλεγχο ταυτότητας προσώπου. Όλα τα προσωπικά δεδομένα τα απαιτούμενα από αρμόδιες αρχές προστίθενται στο τέλος των εναρμονισμένων απαιτήσεων. Τα πεδία με αριθμούς 2.24, 2.25, 2.26 παρέχουν χώρο για ειδικές απαιτήσεις. Εντούτοις, το πλήθος περιορίζεται στο αυστηρώς αναγκαίο, ώστε να μην θίγεται ο κύριος σκοπός και να υπάρχει εναρμονισμένο έγγραφο.
               
            1.   Το πρώτο μέρος αφορά τον οργανισμό έκδοσης
      1.1.   Προσαρμόζεται στις ανάγκες του οργανισμού έκδοσης (εθνικές αρχές ασφαλείας, σιδηροδρομικές επιχειρήσεις, ή άλλες επεμβαίνουσες οντότητες)
      1.2.   Αναφέρονται πληροφορίες για τον οργανισμό έκδοσης
      2.   Το δεύτερο μέρος αφορά την κατάσταση της άδειας
      2.1.   Για να δηλωθεί ο λόγος υποβολής της αίτησης, συμπληρώνεται μια από τις τέσσερις θέσεις που ακολουθούν
      2.2.   Η θέση αυτή συμπληρώνεται αυτή εφόσον η αίτηση υποβάλλεται για νέα άδεια, οπότε πρέπει να προσκομισθούν τα έγγραφα που αναφέρονται στο μέρος 4.1.
      2.3.   Η θέση αυτή συμπληρώνεται αν η αίτηση αφορά επικαιροποιημένη ή τροποποιημένη άδεια. Συμπληρώνεται το πεδίο κειμένου με αιτιολόγηση της επικαιροποίησης ή της τροποποίησης.
      Επικαιροποίηση: η άδεια ενδέχεται να πρέπει να επικαιροποιηθεί, π.χ. εάν έχει επέλθει μεταβολή σε προαιρετικό στοιχείο, όπως η διεύθυνση των μηχανοδηγών ή του ενδοϋπηρεσιακού αριθμού του υπαλλήλου.
      Τροποποίηση: η άδεια ενδέχεται να τροποποιηθεί εάν είναι αναγκαίο να επέλθει τροποποίηση σε σημείο που αφορά πρόσθετη πληροφορία ή περιορισμό μετά από προληπτική ιατρική εξέταση ή εάν σε κάποιο πεδίο υπάρχει λάθος και πρέπει να διορθωθεί.
      2.4.   Η θέση αυτή συμπληρώνεται εάν η αίτηση αφορά ανανέωση της άδειας. Η άδεια πρέπει να ανανεώνεται ανά δεκαετία, οπότε πρέπει να προσκομίζεται νέα φωτογραφία.
      2.5.   Η θέση αυτή συμπληρώνεται εάν η αίτηση αφορά αντίγραφο της άδειας. Συμπληρώνεται το πεδίο κειμένου με αιτιολόγηση της αίτησης (π.χ.: απώλεια, κλοπή ή τυχαία καταστροφή). Η αρμόδια αρχή ελέγχει κατά πόσον η άδεια για την οποία ζητείται αντίγραφο εξακολουθεί να ισχύει και δεν έχει ανασταλεί ή ανακληθεί.
      2.6.   Κατά την έκδοση άδειας για πρώτη φορά εκχωρείται ευρωπαϊκός αναγνωριστικός αριθμός. Εάν η αίτηση αφορά πρώτη άδεια, η θέση αυτή αφήνεται κενή.
      Εάν υποβάλλεται αίτηση για την τροποποίηση, την επικαιροποίηση, την ανανέωση, την αντικατάσταση (έκδοση αντιγράφου) άδειας, συμπληρώνεται ο ΕΑΑ.
      2.7.   Η θέση αυτή συμπληρώνεται εάν με την αίτηση ζητείται η τροποποίηση, η επικαιροποίηση, η ανανέωση, η αντικατάσταση (έκδοση αντιγράφου) της άδειας.
      2.8.   Πρέπει να διευκρινίζεται εάν η αίτηση υποβάλλεται από τον αιτούντα ή από άλλη οντότητα για λογαριασμό του. Η πληροφορία αυτή μπορεί να χρησιμοποιηθεί για την ιχνηλάτηση της αίτησης και, εάν είναι αναγκαίο, την επαφή με μηχανοδηγό του οποίου δεν ισχύει πλέον η ταχυδρομική διεύθυνση.
      2.9.   Η θέση αυτή συμπληρώνεται εάν την αίτηση υποβάλλει ο αιτών.
      2.10.   Η θέση αυτή συμπληρώνεται εάν την αίτηση υποβάλλει άλλη οντότητα.
      2.11.   Το μέρος αυτό (2.11 έως 2.13) συμπληρώνεται εάν η αίτηση υποβάλλεται από οντότητα για λογαριασμό του αιτούντα, και αναγράφεται το όνομα της οντότητας που υποβάλλει την αίτηση.
      2.12.   Συμπληρώνεται η κατάσταση της οντότητας που υποβάλλει την αίτηση (εργοδότης/συμβαλλόμενη οντότητα/άλλος). Έτσι παρέχεται η δυνατότητα καταχώρισης ελέγχων για συνεχή κατάρτιση, π.χ. παρεχόμενη στο πλαίσιο του συστήματος διαχείρισης ασφαλείας σιδηροδρομικών επιχειρήσεων ή διαχειριστών υποδομής.
      2.13.   Εδώ συμπληρώνεται η ταχυδρομική διεύθυνση της οντότητας που υπέβαλε την αίτηση, με την ακόλουθη σειρά:
      Αριθμός (ανάλογα με την περίπτωση)/οδός
      Ταχυδρομικός κωδικός/Πόλη
      Χώρα
      2.14.   Στο επόμενο τμήμα (Από 2.15 έως 2.23) συμπληρώνονται τα προσωπικά στοιχεία για τον αιτούντα. Τα πεδία 2.2.1 και 2.2.2 είναι προαιρετικά.
      2.15.   Εδώ συμπληρώνονται το επώνυμο ή το (τα) όνομα(-τα), ακριβώς όπως εμφανίζονται στο διαβατήριο ή το εθνικό δελτίο ταυτότητας του αιτούντα ή σε άλλα αναγνωρισμένα έγγραφα που αποδεικνύουν την ταυτότητα.
      2.16.   Συμπληρώνεται(-ονται) το (τα) όνομα(-τα) του αιτούντα, ακριβώς όπως εμφανίζονται στο διαβατήριο ή το εθνικό δελτίο ταυτότητας του αιτούντα ή σε άλλα αναγνωρισμένα έγγραφα που αποδεικνύουν την ταυτότητα
      2.17.   Συμπληρώνεται η σχετική θέση που αντιστοιχεί στο φύλο του αιτούντα.
      2.18.   Εδώ συμπληρώνεται η ημερομηνία γέννησης του αιτούντα.
      2.19.   Συμπληρώνεται ο τόπος γέννησης (πόλη ή χωριό) του αιτούντα, ως εξής:
      διακριτικό σήμα (δύο χαρακτήρες) της χώρας (βλέπε παράρτημα Ι κεφάλαιο 3) – ταχυδρομικός κωδικός – τόπος.
      Συμπληρώνονται:
      
                  —
               
               
                  η εθνικότητα ή η χώρα γέννησης του αιτούντα, ανάλογα με τις εθνικές απαιτήσεις για την πληροφορία αυτή,
               
            
                  —
               
               
                  η μητρική γλώσσα του αιτούντα.
               
            2.20.   Συμπληρώνεται με τον ενδοϋπηρεσιακό αριθμό που έχει εκχωρηθεί στον υπάλληλο από τον εργοδότη (με βάση την οδηγία 2007/59/ΕΚ η πληροφορία αυτή είναι προαιρετική)
      2.21.   Αναφέρεται η ταχυδρομική διεύθυνση στην οποία πρέπει να αποσταλεί η άδεια (η διεύθυνση που δηλώθηκε από τον αιτούντα ή από την οντότητα που υποβάλλει την αίτηση για λογαριασμό του), με την ακόλουθη σειρά, εφόσον διαφέρει από εκείνη του σημείου 2.13 ή 2.22):
      Αριθμός (ανάλογα με την περίπτωση)/οδός
      Ταχυδρομικός κωδικός/πόλη
      Χώρα
      Η πληροφορία αυτή είναι σημαντική, εφόσον παρέχει στην αρμόδια αρχή τη δυνατότητα να ζητεί από το μηχανοδηγό ή την οντότητα που υποβάλλει την αίτηση για λογαριασμό του διευκρινίσεις σχετικές με τα έγγραφα ή τις πληροφορίες που υποβλήθηκαν.
      2.22.   Μόνιμη διεύθυνση του αιτούντα, η οποία μπορεί να εμφανίζεται στην άδεια (με βάση την οδηγία 2007/59/ΕΚ η πληροφορία αυτή είναι προαιρετική), με την ακόλουθη σειρά:
      Αριθμός (ανάλογα με την περίπτωση)/οδός
      Ταχυδρομικός κωδικός/πόλη
      Χώρα
      Είναι δυνατή η προσθήκη συμπληρωματικών πεδίων για περαιτέρω πληροφορίες, π.χ. αριθμός τηλεφώνου ή διεύθυνση τηλεφωνικού ταχυδρομείου.
      2.23.   Προστίθεται φωτογραφία του αιτούντα, κατά προτίμηση ψηφιακή (προτιμώμενο μορφότυπο: jpeg·.bmp·.tiff), που επιτρέπει ικανοποιητική ανάλυση για το μικρό μέγεθος. Σε περίπτωση αιτήσεων για ανανέωση, η φωτογραφία επικαιροποιείται.
      Παρόλο που οι απαιτήσεις των χωρών σχετικά με τα μεγέθη φωτογραφιών που τίθενται σε επίσημα έγγραφα είναι δυνατόν να διαφέρουν, υπάρχουν προδιαγραφές όσον αφορά την ποιότητα πορτρέτων, που αναφέρονται στην πολιτική της ΕΕ, στο παράρτημα 11 του μέρους IV του εγγράφου αριθ. 9303 ICAO «Machine Readable Travel Documents» (ταξιδιωτικά έγγραφα μηχανικώς αναγνώσιμα) (έκδ. 2006). Εκεί περιέχονται λεπτομερείς κατευθυντήριες γραμμές, που μπορεί να συνοψισθούν ως εξής.
      
                  —
               
               
                  Η φωτογραφία περιλαμβάνει ολόκληρο το πρόσωπο, σε εμπρόσθια όψη και με ανοικτά μάτια
               
            
                  —
               
               
                  Η φωτογραφία παρουσιάζει ολόκληρο το κεφάλι, από την κορυφή των μαλλιών μέχρι τους ώμους
               
            
                  —
               
               
                  Η φωτογραφία λαμβάνεται σε βάθος λευκό ή ημίλευκο
               
            
                  —
               
               
                  Αποφεύγονται σκιές στο πρόσωπο ή στο βάθος
               
            
                  —
               
               
                  Στη φωτογραφία το πρόσωπο έχει φυσική έκφραση (κλειστό στόμα)
               
            
                  —
               
               
                  Το πρόσωπο φωτογραφίζεται χωρίς γυαλιά ηλίου με χρωματιστούς φακούς ούτε γυαλιά με μεγάλου πάχους σκελετό, ενώ στους φακούς δεν ανακλάται φως
               
            
                  —
               
               
                  Το υποκείμενο δεν φοράει καπέλο, εκτός από περιπτώσεις που γίνονται δεκτές από τις κρατικές αρχές
               
            
                  —
               
               
                  Στη φωτογραφία η αντίθεση και το φυσικό φως είναι τα συνήθη
               
            2.24. 2.25. 2.26.   (προορίζεται για πρόσθετα δεδομένα, συλλεγόμενα με βάση την εθνική νομοθεσία)
      
      Οι θέσεις αυτές προορίζονται για εγγραφές από το κράτος μέλος έκδοσης της άδειας, για την καταχώριση κάθε αναγκαίας πληροφορίας απαιτούμενης από την εθνική νομοθεσία (π.χ. εδώ μπορεί να περιλαμβάνονται προσωπικοί αριθμοί αναγνώρισης προβλεπόμενοι από την εθνική νομοθεσία. Οι αριθμοί αυτοί ισχύουν μόνο για τη χώρα έκδοσης της άδειας).
      2.27.   Οι αιτούντες υποβάλλουν ενυπόγραφη δήλωση του υποψήφιου/μηχανοδηγού, είτε σε χαρτί είτε σε ηλεκτρονική μορφή, ότι οι παρεχόμενες πληροφορίες είναι αληθινές. Με την επιφύλαξη της νομοθεσίας σχετικά με την ψευδή δήλωση, η υποβολή πραγματοποιείται στο κράτος στο οποίο γίνεται η δήλωση. Συνεπώς μπορεί να προσαρμόζεται στην εθνική νομοθεσία ώστε να πληροί νομοθετικές απαιτήσεις που αφορούν τις συνέπειες ανακρίβειας, πλαστογραφίας εγγράφων, απάτης κ.λπ.
      2.28.   Συμπληρώνεται η ημερομηνία και υπογράφεται η αίτηση.
      2.29.   Εδώ προστίθεται η υπογραφή του αιτούντα, πρωτότυπη, αντίγραφό της, ή σύμφωνα με την οδηγία 1999/93/ΕΚ (2).
      2.30.   Εδώ η αρμόδια αρχή μπορεί να προσθέτει αριθμό εσωτερικού φακέλου (π.χ. αύξοντα αριθμό εισερχομένου).
      2.31.   Εδώ προστίθεται η ημερομηνία παραλαβής του εντύπου αίτησης, ώστε να ελέγχεται αν η αίτηση εκδόθηκε εντός της προθεσμίας που ορίζεται στο άρθρο 14 παράγραφος 4 της οδηγίας 2007/59/ΕΚ.
      2.32.   Ο χώρος αυτός προορίζεται για την αρχή-αποδέκτη (π.χ. για σφραγίδα ή κάθε άλλη ένδειξη που απαιτείται για την αρχειοθέτηση).
      3.   Προστασία δεδομένων προσωπικού χαρακτήρα
      3.1.   Από τις αρμόδιες αρχές απαιτείται να διασφαλίζουν τη συμμόρφωση των μητρώων που προβλέπονται στο άρθρο 22 της οδηγίας 2007/59/ΕΚ προς την οδηγία 95/46/ΕΚ για την προστασία των δεδομένων προσωπικού χαρακτήρα (3). Πρόκειται για αυστηρό περιορισμό στα δεδομένα που παρέχονται στο έντυπο αίτησης, για να εμφανίζονται στην άδεια.
      3.2.   Η προστασία δεδομένων που αναφέρεται στο σημείο 3.1 του παρόντος παραρτήματος και η άδεια που πρέπει να υπογραφεί από τον αιτούντα στο σημείο 3.2 αποτελούν απλώς παραδείγματα δυνατών ρυθμίσεων. Συνεπώς, πρέπει να προσαρμόζονται στην εθνική νομοθεσία εφαρμογής της οδηγίας 95/46/ΕΚ για την προστασία των δεδομένων προσωπικού χαρακτήρα.
      Είναι δυνατή η αντικατάσταση της υπογραφής του αιτούντα με τεχνικό μέσον λήψης άδειας για την επεξεργασία δεδομένων προσωπικού χαρακτήρα.
      4.   Το μέρος αυτό αφορά την κατάθεση εγγράφων που παρέχουν απόδειξη υποστηρικτική πληροφοριών σχετιζόμενων με την ενδεχόμενη κατάσταση άδειας
      4.1.   Για την απόκτηση νέας άδειας, συμπληρώνεται η θέση 1 στο κεφάλαιο 4 (κατάλογος συνημμένων εγγράφων), και προσκομίζονται τα έγγραφα που προβλέπονται στα σημεία 1.1 έως 1.6 (βλέπε άρθρο 14 παράγραφος 4 της οδηγίας).
      [1.2] Παρέχεται άδεια επεξεργασίας δεδομένων προσωπικού χαρακτήρα σύμφωνα με την εθνική νομοθεσία εφαρμογής της οδηγίας 95/46/ΕΚ για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα.
      [1.3] Οι απαιτήσεις που αφορούν την εκπαίδευση εκτίθενται στο άρθρο 11 παράγραφος 1 της οδηγίας 2007/59/ΕΚ.
      [1.4] Οι απαιτήσεις φυσικής κατάστασης εκτίθενται στο άρθρο 11 παράγραφος 2 της οδηγίας 2007/59/ΕΚ.
      [1.5] Οι απαιτήσεις για την ψυχολογική κατάσταση εκτίθενται στο άρθρο 11 παράγραφος 3 της οδηγίας 2007/59/ΕΚ.
      [1.6] Οι απαιτήσεις για την εν γένει επαγγελματική επάρκεια εκτίθενται στο άρθρο 11 παράγραφος 4 της οδηγίας 2007/59/ΕΚ.
      4.2.   Για επικαιροποίηση άδειας, συμπληρώνεται η θέση 2 στο κεφάλαιο 4 και προσκομίζονται τα έγγραφα που αναφέρονται στα σημεία 2.1, 2.2 ή 2.3.
      4.3.   Για τροποποίηση άδειας, συμπληρώνεται η θέση 3 στο κεφάλαιο 5 και προσκομίζονται τα έγγραφα που αναφέρονται στα σημεία 3.1 έως 3.2 ή 3.3.
      4.4.   Για την απόκτηση αντιγράφου της άδειας, συμπληρώνεται η θέση 4 και κατατίθενται τα έγγραφα που αναφέρονται στα σημεία 4.1 έως 4.2
      4.5.   Για την ανανέωση άδειας, συμπληρώνεται η θέση 4 και κατατίθενται τα έγγραφα που αναφέρονται στα σημεία 5.1 έως 5.3.
      [5.3] Τα αποδεικτικά διατήρησης της επάρκειας αφορούν τους μηχανοδηγούς που δεν επιτρέπεται να περιλαμβάνονται σε σύστημα διαχείρισης ασφαλείας ΣΕ/ΔΥ ή σε πρόγραμμα για τη διατήρηση επάρκειας που οργανώνεται ή αναγνωρίζεται από τις αρμόδιες αρχές.
      Είναι δυνατή η προσθήκη και άλλων θέσεων, οι οποίες όμως δεν αποτελούν μέρος του εναρμονισμένου μορφοτύπου.
      
         (1)  ΕΕ L 281 της 23.11.1995, σ. 31. Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών. Οδηγία που τροποποιήθηκε με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).
      
         (2)  ΕΕ L 13 της 19.1.2000, σ. 12.
      
         (3)  ΕΕ L 281 της 23.11.1995, σ. 31. Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών. Οδηγία που τροποποιήθηκε με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).